KSL พุ่งกว่า 7% โบรกฯ เชียร์ซื้อ ชูเป้า 4.80 บ.
KSL พุ่งกว่า 7% สูงสุดในรอบกว่า 1 ปี ล่าสุด ณ เวลา 10.27 น. อยู่ที่ 4.26 บาท บวก 0.28 บาท หรือ 7.04% สูงสุด 4.30 บาท ต่ำสุด 4.12 บาท ด้วยมูลค่าซื้อขาย 54.58 ล้านบาท โบรกฯ เชียร์ซื้อ ชูเป้า 4.80 บาท
6 ธ.ค. 2559

ผู้สื่อข่าวรายงานว่า ราคาหุ้นบริษัท น้ำตาลขอนแก่น จำกัด (มหาชน) หรือ KSL พุ่งกว่า 7% โบรกฯ เชียร์ซื้อ ชูเป้า 4.80 บ. ล่าสุด ณ เวลา 10.27 น. อยู่ที่ 4.26บาท บวก 0.28บาท หรือ 7.04% สูงสุด 4.30 บาท ต่ำสุด 4.12บาท ด้วยมูลค่าซื้อขาย 54.58 ล้านบาท ขณะที่ดัชนีหุ้นไทยโดยรวมบวก 0.21%

โดยราคาหุ้น KSL ปรับตัวขึ้นสูงสุดในรอบกว่า 1 ปี นับตั้งแต่ราคาอยู่ที่ 2.60 บาท เมื่อวันที่ 4 เม.ย.59
ขณะที่ บล.ฟินันเซีย ไซรัส ระบุในบทวิเคราะห์ แนะนำซื้อ KSL ให้ราคาพื้นฐานเป็น 4.80 บาท โดยกำไรจากการดำเนินงานหลักกำลังจะผ่านจุดต่ำสุดในไตรมาส 4/59 (ส.ค.-ต.ค.16) เพราะเป็นช่วง Low season และราคาน้ำตาลที่ลดลง ทำให้กำไรทั้งปีน่าจะลดลง 15% เทียบช่วงเดียวกันของปีก่อนแต่แนวโน้มปี 60 สดใสขึ้นจากทิศทางราคาน้ำตาลโลกที่น่าจะสูงขึ้นจากภาวะขาดดุลเป็นปีที่ 2 ติดต่อกันราว 8-9 ล้านตัน
ล่าสุด KSL ทยอยล็อกราคาขายส่งออกของปีหน้าไปแล้ว 70% ที่ราคาสูงขึ้นถึง 29-35% เทียบช่วงเดียวกันของปีก่อนรวมถึงการฟื้นตัวของธุรกิจไฟฟ้าและเอธานอล เราปรับกำไรปี 60 ขึ้นเป็นโตก้าวกระโดด 75% เทียบช่วงเดียวกันของปีก่อนเพิ่ม แนะนำซื้อ 